ועדת החינוך, התרבות והספורט, כנסת 21, פרוטוקול מספר 3, 2019-07-07 17:45

יעקב מרגי: אני פותח את הישיבה.

יעקב מרגי: לחדשים מקרוב באו שלא מכירים, אנחנו עכשיו מצביעים על הרביזיה.

יעקב מרגי: זה שיעור באזרחות, צריך לומר את זה לאט-לאט, לא אתקדם כל עוד לא אדע שכולם הבינו.

יעקב מרגי: מי שמצביע בעד הרביזיה, זאת אומרת שהוא מפיל את ההצבעה, הוא נגד ההצבעה שהייתה.

יעקב מרגי: כלומר, הוא לא מאשר את התשלומים.

יעקב מרגי: מי שמצביע נגד הרביזיה, זאת אומרת שהוא מאשר את ההצבעה שערכנו קודם.

יעקב מרגי: רביזיה זה דיון חוזר, הצבעה חוזרת.

יעקב מרגי: לא צריך לנמק את הרביזיה, נכון?

מירב ישראלי: מי שביקש את הרביזיה יש לו זכות לנמק.

יעקב מרגי: יש צורך?

יעקב מרגי: אתם רוצים?

יעקב מרגי: ביקשתם את הרביזיה, ניצלתם את הכלי הפרלמנטרי כדי לקיים עוד התייעצויות ולהגיע לעוד הבנות.

יעקב מרגי: רבותי, תעשו טובה לעצמכם, מעבר לכך שזה עושה גם לי טובה, לא צריך קריאות ביניים והערות.

יעקב מרגי: אנחנו נצביע בעד ונגד הרביזיה, כאשר המטרה היא כמובן לאשר את ההצבעה הקודמת שעשינו, זאת אומרת דחיית הרביזיה, כפוף להצבעה, אני לא קובע כעת.

יעקב מרגי: אתי דנן, נקבע לאלתר מועד לישיבה הבאה.

אתי דנן: אבל צריך אישור של ועדת ההסכמות.

ה מירב ישראלי: הנושא אושר.

אתי דנן: הנושא אושר אבל צריך לבקש שוב אישור לקיום הישיבה.

יעקב מרגי: אנחנו נבקש.

יעקב מרגי: אנחנו קובעים.

יעקב מרגי: נבקש את זה כבר ביום רביעי בבוקר.

יעקב מרגי: אם יש אישור, מה טוב.

יעקב מרגי: המועד הכי מוקדם שיאשרו לנו – אני מקווה שיאשרו לנו ביום רביעי בבוקר כדי לדון בשאר הסעיפים.

יעקב מרגי: עד אז חשוב לדעת שאנחנו לא מאשרים את סל התרבות, את הטיולים, את המסיבות ואת ההשתתפות של הפורום.

אוסנת הילה מארק: תגיד למה לא מאשרים.

יעקב מרגי: לא משנה.

אוסנת הילה מארק: למה – כי כחול לבן מתנגדים.

יעל גרמן: בגלל שהליכוד - - -

אוסנת הילה מארק: לא, כי כחול לבן לא רוצים את סל התרבות.

עידית סילמן: בואו נגיד את זה חד-משמעית.

יעקב מרגי: ממבט-על של חבר כנסת ותיק, לא רק שזה לא עושה רושם אלא זה מבזה.

יעקב מרגי: תפסיקו, בואו.

יעקב מרגי: רבותי, הבאתי את הפשרה הזו ואני חושב שהיא פשרה שתתקבל, לכן ניגש להצבעה.

יעקב מרגי: מי בעד הרביזיה?

יעקב מרגי: מי נגד הרביזיה?

יעקב מרגי: מי נמנע?

יעקב מרגי: בעד – 1

יעקב מרגי: נמנעים – 2 הרביזיה לא אושרה.

יעקב מרגי: 1 בעד, 10 נגד הרביזיה, 2 נמנעים.

יעקב מרגי: הרביזיה נפלה וההצבעה אושרה.

יעקב מרגי: אני מבקש לזמן ישיבה, כמובן בכפוף להסכמות.

יעקב מרגי: תאמרו לאבי ניסנקורן שזה נושא שעלה לסדר היום בכפוף לוועדת הסכמות, כלומר גם הסיכום הוא בהסכמה.

יעקב מרגי: אם לא, מראש לבקש להסיר את הנושא מסדר היום.

יעקב מרגי: זה דיון מוסכם.

יעקב מרגי: היום אני אישית הועמדתי במצב לא נוח כי כחול לבן הייתה צריכה לומר לי שאין הסכמה על לוח התשלומים ואז לא הייתי מביא את זה.

יעקב מרגי: לא נורא, אי הבנה.

יעקב מרגי: לכן כדי לא לפגוע בתדמית שלי אישית, נעניתי.

יצחק פינדרוס: יעקב, מה עם החינוך המיוחד?

יצחק פינדרוס: נושא החינוך המיוחד גם יבוא ביום רביעי?

יעקב מרגי: נראה לי שאתה נגד החינוך המיוחד במוכש"ר.

יעקב מרגי: מבחינתי זה כבר - - -

יצחק פינדרוס: קיבלת אישור תקציבי ממנכ"ל משרד החינוך?

יצחק פינדרוס: תספר לי מאיפה הוא לוקח את הכסף.

יצחק פינדרוס: יעקב, אל תספר לי סיפורים כאלה.

יעקב מרגי: מקובל עליי.

יעקב מרגי: לא תיפתח שנת הלימודים בלי המוכש"ר בחינוך המיוחד.

יעקב מרגי: תודה רבה.

יעקב מרגי: הישיבה נעולה.